b'\n_START_ARTICLE_\nKn\xc3\xa6b\xc3\xb8jet r\xc3\xa6vehale\n_START_SECTION_\nBeskrivelse\n_START_PARAGRAPH_\nKn\xc3\xa6b\xc3\xb8jet r\xc3\xa6vehale er en fler\xc3\xa5rig urt med en \xc3\xa5ben og nedliggende til opstigende v\xc3\xa6kst. St\xc3\xa6nglerne er b\xc3\xb8jede i kn\xc3\xa6ene, og bladskederne er opsvulmede. Bladene er flade og ensartet gr\xc3\xb8nne._NEWLINE_Blomstringen sker i maj-august, og selv om blomsterne er ufuldkomne og bittesm\xc3\xa5, ses det alligevel tydeligt, n\xc3\xa5r de gule eller violette (senere brune) st\xc3\xb8vknapper h\xc3\xa6nger uden p\xc3\xa5 de endestillede, cylindriske duske. Frugterne er n\xc3\xb8dder, som er samlet i sm\xc3\xa5aks, der tilsammen danner den akslignende dusk._NEWLINE_Rodnettet er tr\xc3\xa6vlet og l\xc3\xb8st. De nedliggende st\xc3\xa6ngler sl\xc3\xa5r rod, og p\xc3\xa5 den m\xc3\xa5de kan planten blive fladed\xc3\xa6kkende._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,40 x 0,25 m (40 x 25 cm/\xc3\xa5r).'